C 322/14

Eiropas datu aizsardzības uzraudzītāja atzinuma kopsavilkums par Eiropas Komisijas rīcības plānu visaptverošai Savienības politikai nelikumīgi iegūtu līdzekļu legalizācijas un terorisma finansēšanas novēršanai

(Pilns šā atzinuma teksts angļu, franču un vācu valodā ir pieejams EDAU tīmekļa vietnē www.edps.europa.eu)

(2020/C 322/05)

Kopsavilkums

Komisija 2020. gada 7. maijā izdeva paziņojumu par rīcības plānu visaptverošai Savienības politikai nelikumīgi iegūtu līdzekļu legalizācijas un terorisma finansēšanas novēršanai (C(2020) 2800 final), kurā noteikts ceļvedis tās mērķu sasniegšanai šajā jomā. Šajā atzinumā novērtēta Komisijas rīcības plānā izklāstīto iniciatīvu ietekme uz datu aizsardzību.

Kaut arī EDAU atzīst cīņu pret nelikumīgi iegūtu līdzekļu legalizāciju un terorisma finansēšanu (NILL/TFN) kā vispārējas nozīmes mērķi, mēs aicinām tiesību aktos rast līdzsvaru starp iejaukšanos privātuma un personas datu aizsardzības pamattiesībās un pasākumiem, kas nepieciešami, lai efektīvi sasniegtu NILL/TFN vispārējas nozīmes mērķus (samērīguma princips).

EDAU iesaka Komisijai uzraudzīt spēkā esošā NILL/TFN regulējuma efektīvu īstenošanu, vienlaikus nodrošinot, ka tiek ņemts vērā un ievērots VDAR un datu aizsardzības regulējums. Tas jo īpaši attiecas uz darbu pie centrālās bankas kontu mehānismu un faktisko īpašumtiesību reģistru savstarpējas savienojamības, kā pamatā lielā mērā būtu jābūt datu minimizācijas, precizitātes un integrētas privātuma aizsardzības, kā arī privātuma aizsardzības pēc noklusējuma principiem.

EDAU pauž gandarījumu par paredzēto NILL/TFN regulējuma saskaņošanu, jo tas nodrošinās galveno noteikumu konsekventāku piemērošanu dalībvalstīs, kā arī vienotu interpretāciju Eiropas Savienības Tiesā. EDAU aicina Komisiju, pieņemot lēmumu par pastiprinātā noteikumu kopuma jaunajiem pasākumiem, ievērot riskā balstītu pieeju, jo šī pieeja arī atbilst datu aizsardzības principiem.

EDAU iesaka Komisijai savā priekšlikumā paredzēt ES līmeņa NILL/TFN uzraudzītājam īpašu juridisko pamatu personas datu apstrādei, kā arī nepieciešamos datu aizsardzības pasākumus saskaņā ar VDAR un Regulu (ES) 2018/1725, jo īpaši attiecībā uz informācijas apmaiņu un datu starptautisku pārsūtīšanu.

EDAU pauž gandarījumu par Komisijas iniciatīvu sekmēt FIU.net attīstību un atrast tās pārvaldībai piemērotu risinājumu, kas atbilst VDAR un datu aizsardzības regulējumam. Turklāt mēs iesakām priekšlikumā, ar ko izveido FIU atbalsta un koordinācijas mehānismu, precizēt nosacījumus FIU piekļuvei informācijai un informācijas apmaiņai par finanšu darījumiem.

EDAU atbalsta PPP izstrādi NILL/TFN tipoloģiju un tendenču izpētei un analīzei, ievērojot VDAR noteiktās robežas. Tieši otrādi, un neskatoties uz to, vai EDAU nevēlas sniegt vērtējumu pēc būtības par iniciatīvas pamatā esošajiem politikas mērķiem, mēs uzskatām, ka PPP, kuru ietvaros tiesībaizsardzības iestādes apmainītos ar operatīvo informāciju ar atbildīgajām vienībām par izlūkdienestu aizdomās turētajām personām, radītu augstu risks privātuma un datu aizsardzībai. Turklāt apstrādes darbībām, kuras saistītas ar informāciju par iespējamiem pārkāpumiem, kas izriet no finanšu darījumiem, būtu jāpaliek kompetento iestāžu kompetencē, un to nevajadzētu nodot privātām struktūrām.

EDAU pauž gandarījumu par Komisijas centieniem uzņemties lielāku lomu Finanšu darījumu darba grupā un sniegt vienotu viedokli. Viņš mudina Komisiju, nosakot starptautiskos standartus šajā jomā, censties panākt, lai datu aizsardzības principi būtu neatņemami NILL/TFN procesu elementi.

Visbeidzot, EDAU sagaida, ka notiks apspriešanās ar viņu saskaņā ar Regulas (ES) 2018/1725 42. pantu pēc tiesību aktu priekšlikumu pieņemšanas, ja tiem ir ietekme uz personu tiesību un brīvību aizsardzību saistībā ar personas datu apstrādi. Tas, cita starpā, var ietvert nākamos priekšlikumus regulai par NILL/TFN pasākumiem, radot FIU atbalsta un koordinācijas mehānismu un izveidojot ES līmeņa uzraudzītāju.

1. IEVADS UN PAMATINFORMĀCIJA

1. Eiropas Komisija 2020. gada 7. maijā pieņēma paziņojumu par rīcības plānu visaptverošai Savienības politikai nelikumīgi iegūtu līdzekļu legalizācijas un terorisma finansēšanas novēršanai (C(2020) 2800 final) (“rīcības plāns”). Rīcības plāns ir iniciatīva, kas paredzēta politikas mērķī Nr. 21 Komisijas darba programmā 2020. gadam “Banku savienības izveides pabeigšana”.

2. FIU , 5) nodrošināt Savienības līmeņa krimināltiesību noteikumu izpildi un informācijas apmaiņu un 6) stiprināt starptautisko dimensiju ES NILL/TFN regulējumā. Lai apkopotu pilsoņu un ieinteresēto personu viedokli par šiem pasākumiem, Komisija 7. maijā paralēli rīcības plāna pieņemšanai līdz 2020. gada 29. jūlijam uzsāka sabiedrisko apspriešanu Rīcības plānu veido seši pīlāri, proti: 1) nodrošināt, ka tiek efektīvi īstenots spēkā esošais ES nelikumīgi iegūtu līdzekļu legalizācijas un terorisma finansēšanas novēršanas regulējums (“NILL/TFN”); 2) izveidot vienotu ES noteikumu kopumu par NILL/TFN; 3) ieviest ES līmeņa uzraudzību NILL/TFN; 4) izveidot atbalsta un sadarbības mehānismu, kas paredzēts, 5) nodrošināt Savienības līmeņa krimināltiesību noteikumu izpildi un informācijas apmaiņu un 6) stiprināt starptautisko dimensiju ES NILL/TFN regulējumā. Lai apkopotu pilsoņu un ieinteresēto personu viedokli par šiem pasākumiem, Komisija 7. maijā paralēli rīcības plāna pieņemšanai līdz 2020. gada 29. jūlijam uzsāka sabiedrisko apspriešanu ( 1 )

3. Rīcības plānā pīlāri tiek konkretizēti vairākos īpašos pasākumos, tostarp dažādos tiesību aktu priekšlikumos attiecībā uz ES NILL/TFN vienoto noteikumu rokasgrāmatu, izveidojot ES līmeņa NILL/TFN uzraudzītāju un izstrādājot atbalsta un koordinācijas mehānismu finanšu ziņu vākšanas vienībām (“ FIU ”). Šajā atzinumā ņemta vērā sešu pīlāru struktūra un pausts EDAU viedoklis par izvēlētiem rīcības plāna pasākumiem un jo īpaši par to iespējamo iejaukšanos personu tiesībās uz privātās dzīves neaizskaramību un datu aizsardzību, kas garantētas Eiropas Savienības Pamattiesību hartas 7. un 8. pantā. Šis atzinums neskar Komisijas pienākumu saskaņā ar Regulas (ES) 2018/1725 42. pantu konsultēties ar EDAU par visiem tiesību aktu priekšlikumiem, kas var tikt ierosināti rīcības plāna ietvaros, ja tiem ir ietekme uz personu tiesību uz personas datu aizsardzību.

4. SECINĀJUMI

Ņemot vērā iepriekš minēto, EDAU sniedz šādus ieteikumus:

— aicina Komisiju juridiskajos dokumentos rast līdzsvaru starp pasākumiem, kas nepieciešami, lai efektīvi sasniegtu vispārējās nozīmes mērķus attiecībā uz NILL/TFN, un to iejaukšanos pamattiesībās uz privātās dzīves neaizskaramību un personas datu aizsardzību,

— iesaka Komisijai uzraudzīt pašreizējā NILL/TFN regulējuma īstenošanu, vienlaikus nodrošinot VDAR un datu aizsardzības regulējuma ievērošanu,

— attiecībā uz darbu pie centrālās bankas kontu mehānismu un faktisko īpašumtiesību reģistru savstarpējas savienojamības iesaka jo īpaši nodrošināt atbilstību datu minimizācijas, precizitātes un integrētas privātuma aizsardzības, kā arī privātuma aizsardzības pēc noklusējuma principiem,

— ierosina Komisijai saglabāt riskā balstītu pieeju stingrāku noteikumu kopumā iekļautajiem jaunajiem NILL/TFN pasākumiem, t. i., piemērojot mazāk apgrūtinošas procedūras mazāk riskantās situācijās, jo tas arī atbilst datu aizsardzības principiem,

— attiecībā uz klienta uzticamības pārbaudi ierosinātajos tiesību aktos iesaka saglabāt aizsardzības pasākumus, lai garantētu klientu tiesības būt informētiem, kad tiek vākti viņu dati, un par nolūku(-iem), kādiem dati ir nepieciešami un tiks apstrādāti, kā arī nodrošinātu datu minimizācijas, nolūka ierobežošanas un integrētas datu aizsardzības principu un automatizētās individuālu lēmumu pieņemšanas ierobežojumu ievērošanu,

— iesaka Komisijai paredzēt savā topošajā priekšlikumā ES līmeņa NILL/TFN uzraudzītāja izveidei noteikt juridisko pamatu personas datu apstrādei, kā arī nepieciešamos datu aizsardzības pasākumus saskaņā ar VDAR un Regulu (ES) 2018/1725, jo īpaši attiecībā uz informācijas apmaiņu un datu starptautisku pārsūtīšanu,

— iesaka Komisijai priekšlikumā FIU atbalsta un koordinācijas mehānismam precizēt nosacījumus FIU piekļuvei informācijai un informācijas apmaiņai par finanšu darījumiem,

— atbalsta PPP izstrādi NILL/TFN tipoloģiju un tendenču izpētei un analīzei, ievērojot VDAR noteiktās robežas,

— mudina Komisiju, izstrādājot starptautiskos standartus Finanšu darījumu darba grupā, integrēt datu aizsardzības principus.

Briselē, 2020. gada 23. jūlijā Wojciech Rafał WIEWIÓROWSKI

(1) https://ec.europa.eu/info/law/better-regulation/have-your-say/initiatives/12176-Action-Plan-on-anti-money-laundering/public-consultation